בס"ד
סיכומי הדרכה טכנולוגית
;סיכומי שיעורי הדרכה טכנולוגית תשפ"ג
קורא מסך - קיצורי מקלדת בסיסיים
· כמקש חם משמש בד"כ מקש האינסרט בכרית המספרים, במחשבים ניידים הרבה פעמים משנים אותו לקפסלוק לשם נוחות.
· לחיצה על קונטרול או על שיפט מפסיקה את ההקראה הנוכחית.
· קפסלוק+ד (s): השתקה לגמרי
· קפסלוק+q: יוצא מהתוכנה
· קפסלוק+חץ מעלה: מקריא שורה נוכחית (ויזואלית).
· קפסלוק חץ מטה: מקריא מכאן והלאה.
סביבת עבודה רצוייה
· התחל+1: מפעיל את וורד
· אלט+התחל+1: רשימת המסמכים המוצמדים והאחרונים בוורד.
· התחל+2: מפעיל את אקסל
· אלט+התחל+2: רשימת גליונות העבודה המוצמדים והאחרונים של אקסל.
וורד
ניווט וסימון
· חיצים הצידה עובר אות קדימה ואחורה. עם קונטרול עובר מילים. אם מוסיפים שיפט מסמן מכאן עד להיכן שמגיעים ללא השיפט.
· חיצים מעלה / מטה – שורה הבאה / הקודמת, עם קונטרול פסקאות במקום שורות. עם שיפט – מסמן.
· כפתור בית (HOME)  תחילת שורה, עם קונטרול – תחילת קובץ.
· כפתור סוף (End) – סוף שורה, עם קונטרול סוף קובץ..
· כפתורי דפדוף – דף מעלה מטה (Page Up, Page Down) אחורה / קדימה מסך אחד. עם קונטרול חיפוש נוסף, ילמד בהמשך.
· קונטרול+ש (a) – מסמן את כל המסמך.
· F8 – מתחיל לסמן מכאן ועד איפה שנגיע אליו עם ניווט רגיל.
· באמצעות העכבר, קליק (שמאלי) כפול מסמן מילה, קליק משולש (לוחצים 3 פעמים ברציפות) – מסמן פיסקה.
העתקה והדבקה וחבריהם
· קונטרול+ב (=2) – מעתיק את הקטע הנבחר לזכרון זמני.
· קונטרול+ה (=הדבק) מעתיק מהזיכרון הזמני למקום הסמן.
· קונטרול+ס (=מספריים) – מעתיק את הקטע הנבחר לזכרון הזמני ומוחק אותו מהמקור.
· קונטרול+ז (=זה לא זה) – בטל פעולה אחרונה. אפשר לבטל כמה פעולות אחרונות ע"י לחיצות נוספות על קונטרול+ז
· קונטרול+ט – חזור על פעולה שבוטלה (לבטל את הביטול).
לשים לב עם השימוש במקשים העוקבים ה-ב-ס-ז.
עיצוב
· קונטרול+נ (=נדגיש) – מדגיש או מסיר הדגשה.
· קונטרול+ן (=נטוי) – עיצוב של טקסט נטוי (או ביטולו).
· קונטרול+ו (=קו) – קו תחתון.
· קונטרול+שיפט+< (ץ) מגדיל (בקפיצות), גם קונטרול+] (בהפרש של 1).
· קונטרול+שיפט+> (ת) מקטין (בקפיצות), גם קונטרול+[ (בהפרש של 1).
· קונטרול+ג – תפריט מלא של עיצובים אפשריים.
· קונטרול+שיפט+ב – מעתיק את העיצוב.
· קונטרול+שיפט+ה – מדביק את העיצוב, דהיינו מחיל את העיצוב שהעתקנו על הקטע הנבחר.
עיצוב פסקאות
יישור
· קונטרול+ח (J) – יישור דו צדדי
· קונטרול+ק (E) – מרכז
· קונטרול+ך (L) – יישור לימין
· קונטרול+ר (R) – יישור לשמאל
· קונטרול+שיפט ימיניים – כיוון כתיבה ויישור מימין לשמאל בעברית
· קונטרול+שיפט שמאליים – כיוון כתיבה ויישור משמאל לימין באנגלית.
הערה: יש לשים לב כשמנסים להשתמש בקיצורי מקלדת (למשל קונטרול+שיפט+ב) שלא לעזוב את הקונטרול והשיפט עד שלוחצים גם על התו הנוסף (האות ב' בדוגמא הנ"ל), ואם שחררנו את הקונטרול והשיפט לפני כן נקבל שינוי כיוון ושפה.
תבליטים
· בתחילת שורה כותבים כוכבית (שיפט+8) ורווח, נוצר תבליט.
· כשלוחצים על אנטר נוצרת שורה חדשה עם תבליט.
· אם לוחצים על טאב (TAB) בתחילת שורה של תבליטים – פותח רשימת משנה (רמה נמוכה יותר).
· לחיצה על שיפט+טאב – עוברת לרשימה של הרמה שלמעלה.
· אם לוחצים על אנטר – עולה רמה. ואם נמצאים ברמה העליונה מתבטל את השימוש בתבליטים.
מכאן שאם מסיימים שורה עם תבליט (ברמה הראשונה) ולוחצים פעמיים על אנטר – הוא מבטל תבליט.
· אם כותבים בתחילת שורה 1 ונקודה ולאחריהם רווח נפתחת רשימה ממוספרת.
· כנ"ל עם 1 וסגור סוגר.
· אפשר לרדת לרמה נמוכה יותר (תת-רשימה) ע"י טאב ואפשר למחוק את המספר של הרשימה המשנית ולכתוב 1.1.
· הגדלת והקטנת כניסה
מתבצעת ע"י טאב או שיפט+טאב, אפשר גם להשתמש בכפתורים בקבוצת פיסקה בלשונית בית.
רווח בין השורות
· קונטרול+1 – רווח רגיל
· קונטרול+2 – רווח כפול
· קונטרול+5 – רווח של שורה וחצי (1.5).
אפשר לבחור מרווחים אחרים בתפריט "מרווח בין שורות" בקבוצה "פיסקה" בלשונית "בית".
· עיצובים נוספים של פיסקה
בקבוצה פיסקה אפשר לבחור צבע רקע וכן לצייר גבולות סביב.
הערה: למעשה לאו דווקא פיסקה, אפשר לבצע את הפעולות הללו על חלק ממנה.
עיצוב מתקדם של פיסקאות אפשר לעשות ע"י לחיצה על הידית בצד שמאל-למטה בקבוצה "פיסקה". שם יש אפשרויות נוספות כמו מרחק בין הפסקאות (מומלץ לפני-אוטומטי, אחרי-אוטומטי) ואת המרחק בין השורות (מומלץ 1.5). יש אפשרות לבקש שהשורה הראשונה בפיסקה תוסט ימינה או שמאלה ביחס לשאר השורות בפיסקה.
חיפוש והחלפה
קונטרול+כ – נכנס למצב חיפוש, והסמן נמצא על תיבת טקסט – בצד ימין למעלה. יש לוודא שהכרטיסיה תוצאות פעילה. כל אות שנכתוב הוא מיד יחפש ויציג את התוצאות מתחת לתיבה (בתנאי שהרשימה לא ארוכה מדי).
בכרטיסיה עמודים – מציג צילום של העמודים, לחיצה על אחד מהם עוברת לאותו עמוד (מסך).
כרטיסיה כותרות, מציגה את רשימת הכותרות שבמסמך בצורה היררכית. אפשר "לסגור" או "לפתוח" אותם ע"י לחיצה על המשולשים שבצידם.
קונטרול+י (H) – חיפוש והחלפה. יציאה ממנו ע"י אסקייפ (ESC).
לאחר שיצאנו מהחיפוש אפשר לחפש את המופע הבא או הקודם ע"י קונטרול+דפדוף מטה/מעלה.
קונטרול+ע (g) – נשתמש בו כדי לעבור לעמוד מסוים לפי המספר שלו.
הערה: המקשים י-ע-כ – נמצאים באותו איזור במקלדת.
כותרות עליונים ותחתונים
נקבע את גודל הכותרות = גודל השוליים ע"י פריסה>שוליים.
לערוך כותרת עליונה או תחתונה מקישים פעמיים על המקום שלהם או דרך התפריטים למעלה (רצועת הכלים) בלשונית הוספה. באופן אוטומטי נפתחת רצועת כלים עם אפשרויות מותאמות לעריכת כותרות. השימושיים ביניהם הם:
· כותרת שונה לעמוד ראשון
· מספרי עמודים, אפשר לבחור מההצעות ואח"כ לערוך. באותו תפריט אפשר גם לקבוע את סוג מספור העמודים אם במספרים או באותיות.
יציאה ממצב ערכית כותרת ע"י לחיצה על המקש אסקייפ (למעלה בפינה השמאלית).
תפריטי הוספה
טבלאות
בוחרים טבלה ובתפריט שנפתח בוחרים הוספת טבלה ובוחרים את מספר השורות ומספר העמודות. מומלץ לבחור התאם אוטומטית לתוכן.
· מעבד בין תאים ע"י טאב.
· בשוליים הימניים של הטבלה אפשר לבחור שורה ועם תפריט הקשר (קליק ימני) לבצע פעולות כמו מחקה והוספת שורה.
· כיוצא בזה אפשר לבחור עמודות בחלק העליון של הטבלה.
· בוחרים את כל הטבלה עם הסימן + בקצה הימני-עליון שלה.
· יש קיצורי מקלדת לסמן את כל השורה או את כל העמודה, ועוד.
סקירה
הערות
מדובר בהערה פנימית שלא נרצה שתהיה בהדפסה של הקובץ המוכן. אפשר למצוא את הפעולות הנדרשות ברצועת הכלים "סקירה" בקבוצה "תגובות".
הערה חדשה תוסיף הערה המיוחסת לטקסט המסומן (נמצא גם בתפריט הוספה), ז"א שצריך לסמן לפני כן איזהו קטע שעליו אנחנו מעירים.
אפשר לבחור להציג או לבטל את תצוגת ההערות ע"י הלחצן "הצג תגובות".
אפשר למחוק הערה מסויימת או את כל ההערות במסמך בלחצן "מחק".





מערכת ההפעלה
מגיעים שורת המסימות ע"י התחל-נ (B) משתמשים בחיצים שמאלה עד לחצן עוצמת הקול בוחרים אותו ע"י אנטר ומשתמשים בטאבים כדי להגיע לסרגל של עוצמת הקול משנים אותו ע"י חיצים ימינה ושמאלה לסיים עם אנטר ולצאת עם אסקייפ.
הערה: אם לא יוצא לעשות אלט-טאב.
(2)
( 1 )
